“Я імкнуся, каб усе мае падапечныя пасябравалі паміж сабой, каб яны абменьваліся карысным вопытам, вучыліся адно ў аднаго, — гаворыць Маргарыта. — Часам нават хітрую, кажу, што чагосьці не ўмею рабіць, не ведаю, напрыклад, як працаваць у пэўных камп’ютарных праграмах, і прашу маіх “выхаванцаў” навучыць мяне. Такім чынам, мы вучымся разам і сябруем, рэалізоўваем дадзеныя нам ад прыроды здольнасці і таленты”.